  Наталья Тетерина 2019-тӥ арын толшоре Ижкарын куинь нылпи садъёс ужаны кутскизы, ивортэ Удмуртилэн шоркарезлэн пресс-службаез. Липетсэс выльдэм бере Выль арлэн нырысетӥ толэзяз 245 но 9 номеро нылпи садъёс ужзэс азьланьтӥзы. Тупатъяськонъёслы муниципал коньдэтысь 11,2 миллион манет висъямын вал. Со сяна, эпидемиологи куронъёслы тупась эскеронъёсты ортчем сярысь ужкагазъёсты но дышетон ужлы лицензия 15 номеро нылпи сад басьтӥз но пиналъёслы ӧсъёссэ усьтӥз. Автозаводской урамысь выль дышетон юртэз пуктон ужъёс 2018-тӥ арын гужем йылпумъяськизы ни вал. Пусъём, 9-тӥ толшорысен та куинь нылпи садъёсы 347 нылпиос ветлыны кутскизы. Тодэ вайытом, азьвыл ивортӥзы вал, Молодёжной урамысь 245 номеро нылпи садэз 2018-тӥ арлэн пумозяз вуттозы шуыса. Кылем арын толсуре озьы ик тодмо луиз, Удмуртиысь 420 пала дышетон ужъюртъёсты выльдоно но тупатоно шуыса.  Тегъёс: Дышетон Ижкар Удмуртия нылпиос пиналъёс дӥськут  